钦定古今图书集成/方舆汇编/职方典/第1431卷 > 梧州府城池考 府志
## 钦定古今图书集成/方舆汇编/职方典/第1431卷 > 梧州府城池考 府志

本府。〈苍梧县附郭。〉

梧州府城池　在大云山麓，东北跨山，西临桂水，南绕大江，创始不可考矣。宋开宝六年，重砌以砖，周二里一百四十步，高二丈五尺，辟四门。皇祐四年，寇毁。至和二年，展筑，周三里二百三十七丈。洪武十二年，复展周八百六十丈，为五门。有楼东曰正东，西曰“西江” ，北曰大云，南曰南薰，西南曰“德政。” 覆以串楼一百九“十六间，壕环城东西南三面，北因山为险。” 正统十年毁。十一年，知府诸忠重修，置刻漏于德政门上。天顺八年，知府袁衷重修。成化二年，总督都御史韩雍增高一丈，造串楼五百六十九间，遍覆之。城下设窝铺三十六间，宿守夜军士。壕深至三丈，阔五尺。壕内外皆树木栅，长三千三百五十丈。四年，“作东、南北门瓮城，重建五门楼、钟鼓楼，制乃大备。” 正德初，都御史陈金重修。万历五年，南门楼、钟鼓楼串廊复毁，知府李橡重修。八年，知府陆万垓重建德政门。十二年，知府林乔楠重修串楼五百二十五间。至四十六年，南门、西门德政门大楼复毁。知府陈“鉴、石廷举相继重修，添设西门瓮城。” 天启三年，知县梁子璠改为“阳城，设城上窝铺八间。”

外州县

藤县城池　在大江之南，绣江之东，二水合流，上有平土创立，不知所始。元至顺三年，知州文魁重砌，周“三百三十丈，高一丈二尺。明洪武十一年，改州为县，城渐颓废。宣德间，筑土城，东北树栅。天顺四年寇毁，五年，巡抚叶盛委推官吕景、融县知县熊善修筑。成化元年寇陷，二年，都御史韩雍委知县谢铉，用砖包砌” ，周三百六十丈，高二丈，辟四门，有楼。东曰通津，西永安，北拱辰，南迎恩。楼四座，敌楼十八间，串楼三百七十五间。西南以民塘为壕，东北以江为壕，环植木栅，重以闸门。按《县志》，隆庆五年圮数堞，署县事主簿沙一珮修葺。万历四十一年大水，西门楼倒，东北城圮三十馀堞。知县谭应锺请修，未兴工而去。四十三年，知县李廷干修葺。崇祯六年，商肆失火，延及北楼，化为灰烬。九年知县梁昌捐赀，改“阴城” 为“阳城” ，雉堞峥嵘，重建北楼，规模壮丽。

五屯千户所城　。五屯原无城，城自成化二年始。是时都御史韩襄毅雍既平峡山诸寇，以此为其后门也，复设城守为善后。计。城匝三百有十丈，串楼二百九十九间。东门二，西、南北之门各一，门各有楼。今圮壕深十尺，广称之。至嘉靖八年，总督王文成守仁因《平田州》之役，复增拓其城，以指挥王良辅分司于所，隐然称雄镇为藤一辅车之势云。

容县城池　在绣江上。唐容管经略使韦丹所筑，内为子城，周二里二百六十步。外城周十三里。宋咸淳二年，寇毁，四年重修。元至正十三年，寇毁门楼。明洪武三年，容州同知王清因其故址修筑，辟三门，东曰日新，西曰“永安” ，南曰“绣水。” 十年，改州为县。二十二年，设守御千户所于城西展筑，周四里一十八步。改南门曰“镇远” ，北曰“拱辰” ，西曰“宁远。” 永安门在城中，更为谯楼，造串楼三百八十七间。天顺三年，毁于“流贼。” 成化四年，府同知毛赞以城广阔，请减小以便守御，都御史韩雍从之，截去东南隅一角，周五百二十丈，高三丈，盖串楼一百三间。成化七年，又盖串楼四百一十五间，设东门曰“日新” ，共为四门，池环于外。万历八年，知县伍可受重修串楼一百一十间，塞固北门城、巩外城仅存遗址，惟旧壕如故，深二丈，阔五丈有零。

岑溪县城池　旧土城，明洪武三年，刘镇修筑。成化十年，都御史韩雍发公帑，砌为砖城。正德十五年，知县石希介筑夹城。万历二十六年，知县曾莘拓东、西、南三门，外加瓮门，设六敌台，上俱有楼。城周三百六十丈，高一丈八尺。

怀集县城池　，旧无城，明洪武三十年，设守御千户所，乃筑土城，高一丈二尺，辟四门：东曰“永安” ，西曰“临江” ，南曰“定怀” ，北曰“保集。” 成化四年，都御史韩雍复砌以砖，高二丈二尺，周三百三十九丈，盖串楼三百五十二间，壕深三丈，阔称之。七年建四门谯楼。弘治七年，潦水崩颓，知县区昌重修。隆庆五年又颓。万历九年，知县林春茂重修。四十四年，大水冲圮，知县谢君惠重修。崇祯十一年王国冕改修《阳城》。

皇清康熙六年，四门楼俱崩塌，知县邹文郁重修。

郁林州城池　，“旧无城。宋至道二年，始筑子城，周二百八十步。淳熙六年，陆川寇反，郡守黄龄筑外城，寇又攻毁。七年，郡守施埤重修子城，盖串楼三百二十七间，敌楼四，谯楼一。又缮水城，增筑瓮门。” 元至正三年，州判买木丁复修子城。明洪武十四“年，桂林卫百户杨遇、刘荣领军守备，盖串楼。十九年，设守御所，知州” 邓文俊、千户费忠、魏从创筑新城，周六百四十丈，高一丈五尺，盖串楼六百间，辟四门：东曰“迎阳” ，西曰“西镇” ，北曰“永宁” ，南曰“武安。” 二十九年，千户姚寿始浚壕池。天顺四年，千户施威修盖。七年八月，连被寇陷。成化二年，御史韩雍重加筑砌，盖串楼六百三十间，门楼四座，浚壕池，深三丈，广一丈五尺，筑栏马垣，瞭望楼十，鼓楼一。嘉靖四十一年，知州李一德请发帑金重修，增高七尺，砌四门月城，加敌楼二十一间。万历十四年，大水，城垣多坏，知州江龙请发帑金四百两重修。

博白县城池　：唐武德五年立南州，始创土城。宋淳熙六年寇毁，十一年重修。元至正十三年，以砖包砌，周二百二十丈，高一丈八尺，立东南二门。明洪武五年寇毁，六年修筑。成化二年，都御史韩雍撤新之，为门楼二，串楼二百一十间，壕广二丈，深三丈，外设栏马垣。正德元年，知县张璧光重修，塞南门，名东门曰“平政。” 万历四年，知县林瑄扩城西南一百八十丈，复创南门曰“广化” ，敌楼三间，串楼三百六十间。万历三十五年，地震崩颓，知县谭岳重修。

北流县城池　，旧有土城，久毁。明景泰元年，知县林懋修城池，立门禁。天顺四年寇毁。成化三年，都御史韩雍委县丞孔舒修筑，然其地卑狭城隘。成化七年，韩公又发银一千五百两，委布政司照磨林埜，“以县西旧学地高旷，改筑为城。用砖石包砌，高二丈，周三百三十丈，为门三，设串楼二百八十间，壕深三丈，阔一丈，外植木栅，筑栏马垣。” 弘治间知县曾源，正德八年知县敬恩，嘉靖十一年知县熊彰、彭辅，二十五年知县萧遴，三十二年知县杨穗节，“俱加修葺。东西南三门各有楼一座，周围串楼二百八十间。” 四十一年，贼逾城劫库，同知施宗谊增筑三尺，设敌楼五。崇祯十年，知县赵当玑奉文拆串楼为“阳城。” 十五年，知县张问世筑西门瓮城。

陆川县城池　，旧有土垣。明永乐间，始筑土城，岁久倾圮。景泰三年重修，辟东西南三门。正统十四年，都指挥使葛宗荫修筑。成化十一年，都御史秦纮发公帑，委知县庄概拓之，砌以砖石，建四楼，辟二门，曰“长安” ，曰“拱辰。” 周二百六十丈，高一丈八尺，盖串楼二百六十间。弘治十八年，知县郎珍增修月城，甃以砖石，又盖串楼二十四间，壕深一丈，广一丈四尺。正德七年，妖贼李通宝纵火焚毁。十五年，都御史萧公翀委知县贺节重修。嘉靖四十年，火烧串楼九十馀间，东北城楼二座。四十二年，知县张子翼重修，增建敌楼八座。城门二，门各有楼一座。隆庆四年，知县周文改建雉堞，高二丈一尺，创敌楼四，窝铺二十五。万历元年，知县周文尽除串楼，建立阳城垛子四百八十个，有《阳城碑》。明末土寇作祟，城垛摧崩，二门烧毁。

皇清顺治十六年，知县周士选见“馀孽尚跳梁”，乃重

修垛子城门，以为守御，日久朽坏。康熙四年，知县方鼎遇逆陈三、林伯新残掠境内，人情汹汹，捐资买木料铁块，坚包南北两门。仍授方略，擒贼殆尽。自是“犬眠花地，牛牧雨坡。”

兴业县城池　，“旧以木栅为城。明洪武三年，县丞邬马儿、主簿颜珍始筑土城。宣德五年，知县胡纲增筑，周二百七十五丈，高一丈三尺，设东北南三门。正统十年，知县丁芹增雉堞，盖串楼三百间。天顺三年，知县向珍筑栏马垣，浚壕堑，立敌楼二十一间。正德二年，典史黄杰请易土以砖，增高三尺。嘉靖六年，知县何” 炯去串楼，城门二，南曰“文明” ，北曰“拱辰。”